《和无逸子敬独姥山》
宋代·牟巘

维址呀洞户，云气一缕烟。老龙蓄精祐，万石护其巅。

从此叩林屋，倒翻水中天。金庭漫隔凡，穷探未拟旋。

轰豗四面动，兀坐孤寂然。颇疑北山脉，跨湖潜属联。

归来梦所历，跳波撼昼眠。种橘化为枳，我发日已宣。

何时崦边路，去伴毛公仙。独姥旧闻名，俚俗讹已传。

一朝得妙语，涂抹乃更妍。天姥似失色，叶姥休语年。

而我复自笑，槁乾非叶鲜。聊以调二士，鼓棹还延缘。

作者简介：牟巘（一二二七～一三一一），字献甫，一字献之，学者称陵阳先生，井研（今属四川）人，徙居湖州（今属浙江）。以父荫入仕，曾为浙柬提刑。理宗朝，累官大理少卿，以忤贾似道去官。恭宗德祐二年（一二七六）元兵陷临安，即杜门不出，隐居凡三十六年，卒年八十五。有《陵阳集》二十四卷（其中诗六卷）。事见《宋元学案》卷八○，清光绪《井研县志》卷三一有传。牟巘诗，以影印文渊阁《四库全书》本为底本，校以清乾隆十二年周永年刻《陵阳先生集》（简称周本）、清抄本（藏北京图书馆）。底本诗集外之诗及新辑集外诗附于卷末。